stanford-oval/wikipedia huggingface dataset:
จัตุรัสเทียนอันเหมิน
ประวัติศาสตร์ > คริสต์ศตวรรษที่ 20

ในกรุงปักกิ่ง จัตุรัสเทียนอันเหมินได้รับการพัฒนาปรับปรุงใหม่จากเขตบริเวณภายในของราชวงศ์ให้กลายเป็นพื้นที่สาธารณะขนาดใหญ่ ซึ่งสอดคล้องกับอุดมการณ์ทางการเมืองแบบสังคมนิยม ในคริสต์ทศวรรษ 1950 ขนาดของจัตุรัสได้ขยายเพิ่มขึ้นเป็นสี่เท่า
ใน ค.ศ. 1954 ประตูจงหฺวาได้ถูกทำลายเพื่อเปิดพื้นที่สำหรับการขยายจัตุรัส ในเดือนพฤศจิกายน ค.ศ. 1958 ได้มีการเริ่มดำเนินการขยายจัตุรัสเทียนอันเหมินครั้งใหญ่ ซึ่งโครงการดังกล่าวแล้วเสร็จภายในระยะเวลาเพียง 11 เดือนในเดือนสิงหาคม ค.ศ. 1959 การดำเนินการดังกล่าวสอดกับวิสัยทัศน์ของเหมา เจ๋อตงที่ต้องการสร้างจัตุรัสแห่งนี้ให้ใหญ่และงดงามที่สุดในโลก โดยมีเป้าหมายที่จะรองรับผู้คนได้มากกว่า 500,000 คน ในการดังกล่าว มีการรื้อถอนที่พักอาศัยและสิ่งปลูกสร้างอื่น ๆ จำนวนมาก ทางทิศใต้ของจัตุรัสมีการสร้างอนุสาวรีย์วีรชนขึ้น พร้อมกันนั้น เนื่องในโอกาสครบรอบ 10 ปีการก่อตั้งสาธารณรัฐประชาชนจีน ในระหว่างปี ค.ศ. 1958 ถึง 1959 ได้มีการก่อสร้างอาคารสำคัญสิบแห่งขึ้นเพื่อเป็นการเฉลิมฉลอง โดยหนึ่งในนั้นคือมหาศาลาประชาชน และพิพิธภัณฑ์ประวัติศาสตร์ปฏิวัติ (ปัจจุบันคือพิพิธภัณฑสถานแห่งชาติจีน) ซึ่งถูกสร้างขึ้นทางด้านตะวันตกและออกของจัตุรัสแห่งนี้
ตลอดทศวรรษแรกของการก่อตั้งสาธารณรัฐประชาชนจีน วันชาติ (1 ตุลาคม) ของทุกปี ล้วนมีการจัดสวนสนามทหารครั้งใหญ่บนจัตุรัสเทียนอันเหมิน โดยมีเจตนาเลียนการฉลองครบรอบการปฏิวัติเดือนตุลาคมของโซเวียตซึ่งจัดขึ้นประจำทุกปี หลังจากความล้มเหลวจากการก้าวกระโดดไกลไปข้างหน้า พรรคคอมมิวนิสต์จีนได้ตัดสินใจลดค่าใช้จ่ายและจัดงานฉลองวันชาติในระดับเล็กลง พร้อมกับการจัดงานฉลองใหญ่ที่มีการสวนสนามทหารทุก 10 ปี กระนั้น ความวุ่นวายของการปฏิวัติทางวัฒนธรรมก็เกือบจะขัดขวางไม่ให้งานดังกล่าวเกิดขึ้นในวันชาติ ค.ศ. 1969 แต่ก็สามารถจัดขึ้นได้ใน ค.ศ. 1966 และ 1970[ต้องการอ้างอิง]
ใน ค.ศ. 1971 มีการนำภาพเหมือนขนาดใหญ่ของคาร์ล มากซ์ ฟรีดริช เอ็งเงิลส์ วลาดิมีร์ เลนิน โจเซฟ สตาลิน ซุน ยัตเซ็น และเหมา เจ๋อตงมาติดตั้งในจัตุรัส โดยเป็นผลงานของศิลปินเกอ เสี่ยวกวง ผู้ซึ่งเป็นผู้สร้างภาพเหมือนอันโด่งดังของเหมาที่แขวนอยู่เหนือประตูเทียนอัน ใน ค.ศ. 1980 ภาพเหล่านั้นถูกถอดออกหลังการลดความเข้มข้นของอุดมการณ์ทางการเมืองหลังการถึงแก่อสัญกรรมของเหมา และนับแต่นั้นมาก็มีการนำกลับมาจัดแสดงเฉพาะในวันแรงงาน (1 พฤษภาคม) และวันชาติเท่านั้น[ต้องการอ้างอิง]
สิบปีต่อมาใน ค.ศ. 1979 พรรคคอมมิวนิสต์จีนได้ตัดสินใจไม่จัดงานฉลองใหญ่อีกครั้ง ซึ่งตรงกับช่วงเวลาที่เติ้ง เสี่ยวผิงกำลังรวบรวมอำนาจ และประเทศจีนเพิ่งประสบความพ่ายแพ้ในการสู้รบชายแดนกับเวียดนามในช่วงต้นปี ภายใน ค.ศ  1984 เมื่อสถานการณ์เริ่มดีและมีเสถียรภาพมากขึ้น ทำให้จีนสามารถจัดการสวนสนามทหารเป็นครั้งแรกนับตั้งแต่ ค.ศ. 1959 เหตุการณ์สังหารหมู่ที่จัตุรัสเทียนอันเหมินได้ส่งผลให้พิธีดังกล่าวถูกยกเลิกในเดือนตุลาคม ค.ศ. 1989 แต่ใน ค.ศ. 1999 และ 2009 ซึ่งตรงกับวาระครบรอบ 50 และ 60 ปีการก่อตั้งสาธารณรัฐประชาชนจีน ก็ได้มีการจัดพิธีสวนสนามทหารขึ้นอีกครั้ง
หนึ่งปีหลังการถึงแก่อสัญกรรมของเหมา ได้มีการสร้างหอรำลึกขึ้นบนบริเวณประตูจงหฺวาเดิม ซึ่งตั้งอยู่บนแนวแกนเหนือ–ใต้หลักของจัตุรัส ในการดำเนินโครงการนี้ จัตุรัสได้รับการขยายขนาดเพิ่มเติมเพื่อให้มีรูปร่างสี่เหลี่ยมผืนผ้าสมบูรณ์ และมีความจุในการรองรับผู้คนได้ถึง 600,000 คน
ประวัติศาสตร์ > คริสต์ศตวรรษที่ 20 > การประท้วงและการสังหารหมู่ใน ค.ศ. 1989

บทความหลัก: การประท้วงที่จัตุรัสเทียนอันเหมิน พ.ศ. 2532
ใน ค.ศ. 1989 จัตุรัสเทียนอันเหมินเป็นสถานที่เกิดเหตุการณ์การประท้วงในจัตุรัสเทียนอันเหมิน ค.ศ. 1989 ซึ่งทวีความรุนแรงขึ้นจนนำไปสู่การปราบปรามโดยกองทัพปลดปล่อยประชาชน หลังการปราบปรามอย่างรุนแรง ผู้นำนักศึกษาจำนวนมากได้หลบหนีไปยังสหรัฐด้วยความช่วยเหลือจากหน่วยงานข่าวกรองต่างชาติและบุคคลภายนอกผ่านปฏิบัติการที่เรียกว่า "ปฏิบัติการเยลโลเบิร์ด"
บริบทในเมืองของจัตุรัสถูกเปลี่ยนแปลงในคริสต์ทศวรรษ 1990 ด้วยการก่อสร้างโรงละครแห่งชาติในบริเวณใกล้เคียงและการขยายอาคารพิพิธภัณฑสถานแห่งชาติ
องค์ประกอบ

สถานที่นี้ถูกใช้เป็นที่สำหรับการชุมนุมใหญ่มาตั้งแต่ถูกสร้างขึ้น และความเรียบของพื้นที่ตรงข้ามกับความสูงของอนุสาวรีย์วีรชนซึ่งมีความสูงถึง 38 เมตร และหอรำลึกประธานเหมา จัตุรัสตั้งอยู่ระหว่างประตูโบราณขนาดใหญ่สองประตู ได้แก่ ประตูเทียนอันทางทิศเหนือ และประตูเจิ้งหยางหรือที่รู้จักในชื่อเฉียนเหมินทางทิศใต้ ทิศตะวันตกของจัตุรัสเป็นที่ตั้งของมหาศาลาประชาชน ทิศตะวันออกของจัตุรัสเป็นที่ตั้งของพิพิธภัณฑสถานแห่งชาติจีนซึ่งอุทิศให้แก่ประวัติศาสตร์จีนก่อน ค.ศ. 1919
ใน ค.ศ. 1989 ได้มีการสร้างประติมากรรมเสรีภาพ สัญลักษณ์อันเป็นที่รู้จักของโลกตะวันตกขึ้น โดยประติมากรรมดังกล่าวได้เคยถือคบเพลิงไว้เหนือจัตุรัสแห่งนี้
การเข้าถึง

ตั้งแต่วันที่ 15 ธันวาคม ค.ศ. 2021 เป็นต้นมา ผู้เข้าชมจะต้องทำการจองล่วงหน้าก่อนเข้าสู่บริเวณจัตุรัส
เหตุการณ์

ดูเพิ่ม: กรณีเทียนอันเหมิน, การประท้วงที่จัตุรัสเทียนอันเหมิน พ.ศ. 2532, พิธีเชิญธงชาติ (ประเทศจีน), และ ขบวนการ 4 พฤษภาคม
จัตุรัสเทียนอันเหมินเป็นสถานที่เกิดเหตุการณ์ทางการเมืองที่สำคัญ การประท้วงของนักศึกษา และความขัดแย้งด้วยอาวุธหลายครั้ง
ในบรรดาเหตุการณ์สำคัญที่เกิดขึ้นในจัตุรัสเทียนอันเหมิน ได้แก่ การประท้วงในระหว่างขบวนการ 4 พฤษภาคมใน ค.ศ. 1919 การประกาศตั้งสาธารณรัฐประชาชนจีนโดยเหมา เจ๋อตงในวันที่ 1 ตุลาคม ค.ศ. 1949 การประท้วงที่จัตุรัสเทียนอันเหมิน ค.ศ. 1976 หลังการถึงแก่อสัญกรรมของนายกรัฐมนตรีโจว เอินไหล และการประท้วงและการสังหารหมู่ที่จัตุรัสเทียนอันเหมิน ค.ศ. 1989 หลังการถึงแก่อสัญกรรมของหู เย่าปัง ซึ่งถูกปราบปรามโดยทหาร ไม่นานหลังการปราบปราม เหตุการณ์ที่โด่งดังก็ได้เกิดขึ้นเมื่อมีการบันทึกภาพชายคนหนึ่งซึ่งต่อมาเป็นที่รู้จักในนาม "แทงค์แมน" กำลังยืนขวางขบวนรถถังบนถนนฉางอานใกล้กับจัตุรัส
เหตุการณ์สำคัญอื่น ๆ ได้แก่ การสวนสนามทหารประจำปีในวันครบรอบการประกาศก่อตั้งสาธารณรัฐประชาชนจีนใน ค.ศ. 1949 จนถึงวันที่ 1 ตุลาคม ค.ศ. 1959 การสวนสนามทหารเนื่องในวาระครบรอบ 35 ปีของสาธารณรัฐประชาชนจีนใน ค.ศ. 1984 ซึ่งตรงกับช่วงที่เติ้ง เสี่ยวผิงขึ้นสู่อำนาจ การสวนสนามทหารและขบวนแห่เนื่องในวาระครบรอบ 50 ปีของสาธารณรัฐประชาชนจีนใน ค.ศ. 1999 เหตุการณ์การเผาตัวเองประท้วงในจัตุรัสเทียนอันเหมินใน ค.ศ. 2001 การสวนสนามทหารและขบวนแห่เนื่องในวาระครบรอบ 60 ปีของสาธารณรัฐประชาชนจีนใน ค.ศ. 2009 และเหตุการณ์ก่อการร้ายใน ค.ศ. 2013 ซึ่งเกี่ยวข้องกับการขับรถชนผู้คนในจัตุรัส ใน ค.ศ. 2023 เจ้าหน้าที่ตำรวจได้ควบคุมตัวบุคคลกว่า 20 ราย รวมถึงอเล็กซานดรา หว่อง นักกิจกรรม ในโอกาสครบรอบ 34 ปีเหตุการณ์ปราบปรามประชาชนอย่างรุนแรงที่จัตุรัสเทียนอันเหมิน โดยให้เหตุผลว่าเป็นการ "กระทำที่ขัดต่อความสงบเรียบร้อย"
แกลเลอรี

ประตูเทียนอัน ทางทิศเหนือของจัตุรัส
พิพิธภัณฑสถานแห่งชาติจีน ทางทิศตะวันออกของจัตุรัส
มหาศาลาประชาชน ทางทิศตะวันตกของจัตุรัส
ประตูเจิ้งหยาง ประตูที่ทำหน้าที่เป็นจุดสิ้นสุดทางทิศใต้ของจัตุรัส
อนุสาวรีย์วีรชนและหอรำลึกประธานเหมา ตั้งอยู่ใจกลางจัตุรัส
อนุสาวรีย์วีรชน
หอรำลึกประธานเหมา
อนุสาวรีย์หน้าหอรำลึกประธานเหมา
นักศึกษาเข้าร่วมพิธีก่อตั้งสาธารณรัฐประชาชนจีนเมื่อวันที่ 1 ตุลาคม ค.ศ. 1949
อนุสาวรีย์ชั่วคราวในจัตุรัสเทียนอันเหมินเพื่อฉลองครบรอบ 90 ปีการก่อตั้งพรรคคอมมิวนิสต์จีนใน ค.ศ. 2011
การไว้อาลัยแก่ผู้เสียชีวิตจากเหตุการณ์แผ่นดินไหวในมณฑลเสฉวนในวันที่ 19 พฤษภาคม ค.ศ. 2008
นักศึกษารวมตัวกันประท้วงที่จัตุรัสเทียนอันเหมิน ราว ค.ศ. 1917–1919
ดูเพิ่ม

การชุมนุมประท้วงที่จัตุรัสเทียนอันเหมิน พ.ศ. 2532
จัตุรัสเทียนอันเหมินในสมัยราชวงศ์ชิงมองจากประตูเจิ้งหยาง (ประตูเฉียน) โดยมีประตูจงหฺวาตั้งอยู่ด้านหน้า ซึ่งต่อมาถูกทำลายใน ค.ศ. 1954 เพื่อสร้างหอรำลึกประธานเหมาในปัจจุบัน สามารถมองเห็น "ระเบียงพันขั้น" (หลังประตูจงหฺวา) และประตูเทียนอันอยู่ห่างออกไป
จัตุรัสเทียนอันเหมินในช่วงขบวนการ 4 พฤษภาคม ใน ค.ศ. 1919
(วีดีโอ) ภาพถ่ายสองภาพของประตูชื่อเดียวกันทางทิศเหนือ ตามด้วยภาพถ่ายภายในจัตุรัสใน ค.ศ. 2017
ภาพถ่ายดาวเทียมองจัตุรัสเทียนอันเหมินใน ค.ศ. 1967 แสดงให้เห็นประตูเทียนอันตั้งอยู่ทางทิศเหนือของจัตุรัส ต่อมาในคริสต์ทศวรรษ 1970 ได้มีการขยายพื้นที่จัตุรัสให้กว้างขึ้นโดยการรื้อถอนอาคารที่ตั้งอยู่ทางทิศใต้ของจัตุรัส
กล้องวงจรปิดที่จัตุรัสเทียนอันเหมิน
แผนที่ภาพพาโนรามาของจัตุรัสเทียนอันเหมินมองจากทิศเหนือบริเวณยอดประตูเทียนอัน แสดงให้เห็นภาพรวมของจัตุรัสที่ทอดยาวไปจนถึงถนนฉางอาน พร้อมทั้งอนุสาวรีย์วีรชนและอนุสรณ์สถานประธานเหมา (ตรงกลางด้านหลัง) พิพิธภัณฑสถานแห่งชาติจีน (ซ้าย) และมหาศาลาประชาชน (ขวา) (ชี้เมาส์เพื่อดูชื่อ)
อำเภอหญ่าแบ่

| อำเภอหญ่าแบ่ Huyện Nhà Bè |
| --- | --- |
อำเภอ
ที่ตั้งในนครโฮจิมินห์
พิกัด: 10°39′6″N 106°43′35″E﻿ / ﻿10.65167°N 106.72639°E﻿ / 10.65167; 106.72639
ประเทศ:  เวียดนาม
เทศบาลนคร: นครโฮจิมินห์
เขตการปกครอง: 1 เมืองระดับตำบล, 6 ตำบล
พื้นที่
 • ทั้งหมด: 100 ตร.กม. (40 ตร.ไมล์)
ประชากร
 • ทั้งหมด: 103,793 คน
 • ความหนาแน่น: 1,000 คน/ตร.กม. (2,700 คน/ตร.ไมล์)
เขตเวลา: UTC+07 (ICT)
เว็บไซต์: nhabe.hochiminhcity.gov.vn
หญ่าแบ่ (เวียดนาม: Nhà Bè) เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 อำเภอมีเนื้อที่ 100 ตารางกิโลเมตร และมีประชากร 103,793 คน
ที่ตั้งทางภูมิศาสตร์

อำเภอหญ่าแบ่ติดต่อกับเขต 7 ทางทิศเหนือ จังหวัดล็องอานทางทิศใต้ จังหวัดด่งนายทางทิศเหนือ อำเภอเกิ่นเส่อทางทิศใต้ และอำเภอบิ่ญจั้ญทางทิศตะวันตก
เขตการปกครอง

เกิ่นเส่อแบ่งเขตการปกครองออกเป็น 1 เมืองระดับตำบล (หญ่าแบ่) และ 6 ตำบล
| --- | --- |
 ตำบลเหียปเฟื้อก (Hiệp Phước)  ตำบลล็องเท้ย (Long Thới)  ตำบลเญินดึ๊ก (Nhơn Đức):  ตำบลฟู้ซวน (Phú Xuân)  ตำบลเฟื้อกเกี๋ยน (Phước Kiển)  ตำบลเฟื้อกหลก (Phước Lộc)
เสริม วินิจฉัยกุล

| เสริม วินิจฉัยกุลป> จ., ม.ป.ช., ม.ว.ม., ภ.ป.ร.3 |
| --- | --- |


รัฐมนตรีว่าการกระทรวงการคลัง
ดำรงตำแหน่ง 26 กันยายน พ.ศ. 2500 – 26 ธันวาคม พ.ศ. 2500
นายกรัฐมนตรี: พจน์ สารสิน
ก่อนหน้า: พจน์ สารสิน
ถัดไป: เสริม วินิจฉัยกุล
ดำรงตำแหน่ง 1 มกราคม พ.ศ. 2501 – 20 ตุลาคม พ.ศ. 2501
นายกรัฐมนตรี: ถนอม กิตติขจร
ก่อนหน้า: เสริม วินิจฉัยกุล
ถัดไป: โชติ คุณะเกษม
ดำรงตำแหน่ง 8 กรกฎาคม พ.ศ. 2508 – 17 พฤศจิกายน พ.ศ. 2514
นายกรัฐมนตรี: ถนอม กิตติขจร
ก่อนหน้า: สุนทร หงส์ลดารมภ์
ถัดไป: บุญมา วงศ์สวรรค์
ดำรงตำแหน่ง 19 ธันวาคม พ.ศ. 2515 – 14 ตุลาคม พ.ศ. 2516
นายกรัฐมนตรี: ถนอม กิตติขจร
ก่อนหน้า: บุญมา วงศ์สวรรค์
ถัดไป: บุญมา วงศ์สวรรค์
ผู้ว่าการธนาคารแห่งประเทศไทย
ดำรงตำแหน่ง 17 ตุลาคม พ.ศ. 2489 – 24 พฤศจิกายน พ.ศ. 2490
ก่อนหน้า: พระวรวงศ์เธอ พระองค์เจ้าวิวัฒนไชย
ถัดไป: เล้ง ศรีสมวงศ์
ดำรงตำแหน่ง 1 มีนาคม พ.ศ. 2495 – 24 กรกฎาคม พ.ศ. 2498
ก่อนหน้า: หม่อมหลวงเดช สนิทวงศ์
ถัดไป: เกษม ศรีพยัคฆ์
ปลัดกระทรวงการคลัง
ดำรงตำแหน่ง 20 พฤษภาคม พ.ศ. 2497 – 7 กรกฎาคม พ.ศ. 2508
ถัดไป: บุญมา วงศ์สวรรค์
 
ข้อมูลส่วนบุคคล
เกิด: 2 มิถุนายน พ.ศ. 2450 จังหวัดธนบุรี ประเทศสยาม
เสียชีวิต: 12 กรกฎาคม พ.ศ. 2528 (78 ปี) กรุงเทพมหานคร ประเทศไทย
ศาสนา: พุทธ
คู่สมรส: โฉมศรี วินิจฉัยกุล
ลายมือชื่อ: 

เสริม วินิจฉัยกุล อดีตผู้ว่าการธนาคารแห่งประเทศไทย อดีตรัฐมนตรีว่าการกระทรวงการคลัง อดีตปลัดกระทรวงการคลัง
ประวัติ

เสริม วินิจฉัยกุล เป็นบุตรชายคนโตของพระยานิมิราชทรงวุฒิ (สวน วินิจฉัยกุล) กับคุณหญิงเนือง นิมิราชทรงวุฒิ เกิดเมื่อวันที่ 2 มิถุนายน พ.ศ. 2450 ณ บ้านริมคลองมอญ กิ่งอำเภอคลองสาน อำเภอบางยี่เรือ จังหวัดธนบุรี มีพี่น้องร่วมบิดามารดา 7 คน สมรสกับท่านผู้หญิงโฉมศรี วินิจฉัยกุล (สกุลเดิม โปษยานนท์; บุตรี มหาอำมาตย์ตรี พระยาพิพัฒนธนากร เมื่อวันที่ 23 พฤษภาคม พ.ศ. 2484 มีบุตรและธิดา 4 คน คือ วินิจ วินิจฉัยกุล สมรสกับนพมาศ วินิจฉัยกุล (สกุลเดิม ทัศนปรีดา) วรรณวิภา อรรถวิภัชน์ สมรสกับโชติชัย อรรถวิภัชน์ คุณหญิงวิลาวัณย์ กำภู ณ อยุธยา สมรสกับพลเอก นายแพทย์ชูฉัตร กำภู ณ อยุธยา และวิวัฒน์ วินิจฉัยกุล สมรสกับกมลารจิสส์ วินิจฉัยกุล (สกุลเดิม โปษยานนท์)
เสริม วินิจฉัยกุลถึงแก่อสัญกรรมด้วยโรคมะเร็งในเม็ดเลือดขาวชนิดเฉียบพลัน เมื่อเวลา 6.00 น. ของวันที่ 12 กรกฎาคม พ.ศ. 2528 สิริอายุ 78 ปี 1 เดือน 10 วัน
การศึกษา

พ.ศ. 2457 เข้าศึกษาที่โรงเรียนอัสสัมชัญ
พ.ศ. 2468 สำเร็จการศึกษาชั้นมัธยมศึกษาปีที่ 6 รับรางวัลเกียรตินิยมสูงสุด และเข้าศึกษากฎหมาย ณ โรงเรียนกฎหมาย กระทรวงยุติธรรม
พ.ศ. 2472 สำเร็จการศึกษาจากโรงเรียนกฎหมาย เป็นเนติบัณฑิต
พ.ศ. 2475 สอบชิงทุนไปศึกษาต่อกฎหมาย ณ ประเทศฝรั่งเศส
พ.ศ. 2478 ได้รับประกาศนียบัตรชั้นสูงทางกฎหมายเอกชน และประกาศนียบัตรชั้นสูงทางเศรษฐศาสตร์โดยได้รับเกียรตินิยมสูงสุดของมหาวิทยาลัยปารีส และรับปริญญาดอกเตอร์อังดรัวต์
การรับราชการ

พ.ศ. 2475 ผู้แปลของกรมร่างกฎหมาย คณะกรรมการกฤษฎีกา กระทรวงยุติธรรม
พ.ศ. 2477 ผู้ช่วยเลขานุการกรมพลศึกษา กระทรวงยุติธรรม
พ.ศ. 2477 อาจารย์สอนวิชาธรรมศาสตร์และกฎหมายอาญาชั้นปริญญาตรี มหาวิทยาลัยธรรมศาสตร์และการเมือง
พ.ศ. 2481 รองผู้อำนวยการโรงเรียนเตรียมปริญญา มหาวิทยาลัยวิชาธรรมศาสตร์และการเมือง
พ.ศ. 2481 ผู้อำนวยการ(คณบดี)คนแรก คณะพาณิชยศาสตร์และการบัญชี มหาวิทยาลัยธรรมศาสตร์และการเมือง
พ.ศ. 2483 อาจารย์สอนวิชากฎหมายแพ่งและพาณิชย์ว่าด้วยทรัพย์ และว่าด้วยนิติกรรมและหนี้ ชั้นปริญญาตรี มหาวิทยาลัยธรรมศาสตร์และการเมือง
พ.ศ. 2485 อาจารย์สอนวิชากฎหมายแพ่งพิสดาร และวิชากฎหมายของประเทศที่ใช้ประมวล ชั้นปริญญาโท มหาวิทยาลัยธรรมศาสตร์และการเมือง
17 ตุลาคม พ.ศ. 2489 – 24 พฤศจิกายน พ.ศ. 2490 ดำรงตำแหน่งผู้ว่าการธนาคารแห่งประเทศไทย สมัยที่ 1
30 มิถุนายน พ.ศ. 2494 – 18 กันยายน พ.ศ. 2500 สมาชิกประเภท 2 สภาผู้แทนราษฎร
1 มีนาคม พ.ศ. 2495 - 24 กรกฎาคม พ.ศ. 2498 ดำรงตำแหน่งผู้ว่าการธนาคารแห่งประเทศไทย สมัยที่ 2
พ.ศ. 2495 ตุลาการรัฐธรรมนูญ
20 พฤษภาคม พ.ศ. 2497 – 7 กรกฎาคม พ.ศ. 2508 ปลัดกระทรวงการคลัง
26 กันยายน พ.ศ. 2500 – 26 ธันวาคม พ.ศ. 2500 รัฐมนตรีว่าการกระทรวงการคลัง สมัยที่ 1
1 มกราคม พ.ศ. 2501 – 20 ตุลาคม พ.ศ. 2501 รัฐมนตรีว่าการกระทรวงการคลัง สมัยที่ 2
8 กรกฎาคม พ.ศ. 2508 – 17 พฤศจิกายน พ.ศ. 2514 รัฐมนตรีว่าการกระทรวงการคลัง สมัยที่ 3
19 ธันวาคม พ.ศ. 2515 – 14 ตุลาคม พ.ศ. 2516 รัฐมนตรีว่าการกระทรวงการคลัง สมัยที่ 4
เครื่องราชอิสริยาภรณ์

พ.ศ. 2511 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2500 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2496 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2497 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2494 –  เหรียญบรมราชาภิเษก รัชกาลที่ 9 (ร.ร.ศ.9)
สโมสรฟุตบอลอุบล ครัวนภัส

ระวังสับสนกับ สโมสรฟุตบอลอุบล ยูไนเต็ด
สโมสรฟุตบอลอุบล ครัวนภัส หรือ อุบล ครัวนภัส เอฟซี เป็นสโมสรฟุตบอลอาชีพในประเทศไทย ตั้งอยู่ที่ตำบลในเมือง อำเภอเมืองอุบลราชธานี จังหวัดอุบลราชธานี ปัจจุบันแข่งขันในระดับ ไทยลีก 3 โซนภาคตะวันออกเฉียงเหนือ
อุบล ครัวนภัส เอฟซี  เป็นทีมฟุตบอลในนามจังหวัดอุบลราชธานี ที่ก่อตั้งมายาวนาน จะยังคงเดินหน้าทำทีมต่อไป โดยได้รับความร่วมมือจากบริษัท ครัวนภัส ผลิตภัณฑ์อาหาร จํากัด โดย นายธงชัย ตั้งมิ่งชัย กรรมการผู้จัดการ เข้ามาสนับสนุน
บริษัท ครัวนภัส ผลิตภัณฑ์อาหาร จํากัด เป็นบริษัทที่มีที่ตั้งโรงงานในจังหวัดอุบลราชธานี ผลิตและจัดจำหน่ายสินค้าประเภทน้ำจิ้มและซอสปรุงรส รายใหญ่ของประเทศไทย ดังนั้นจึงต้องให้การสนับสนุนทีมฟุตบอลของจังหวัดอุบลราชธานี เพื่อเติมความสุขให้กับแฟนบอลชาวอุบลได้ชมได้เชียร์ทีมฟุตบอลบ้านเกิด
สโมสรส่งทีมเข้าร่วมการแข่งขันเป็นครั้งแรกในลีกภูมิภาค ดิวิชัน 2 ฤดูกาล 2553 ในชื่อ สโมสรฟุตบอลอุบล ไทเกอร์ เคยสร้างผลงานคว้าอันดับ 1 ของโซนภาคตะวันออกเฉียงเหนือ ในลีกภูมิภาค ดิวิชั่น 2 ฤดูกาล 2557 ในชื่อ อุบล ยูเอ็มที เอฟซี
ปัจจุบันสโมสรใช้สนามมหาวิทยาลัยราชภัฏอุบลราชธานี อำเภอเมืองอุบลราชธานี เป็นสนามเหย้า
ประวัติสโมสร > อุบล ไทเกอร์

ในปี พ.ศ. 2552 สมาคมกีฬาแห่งจังหวัดอุบลราชธานี ได้สร้างสโมสรฟุตบอลอาชีพของจังหวัดอุบลราชธานีขึ้นมาเป็นครั้งแรก คือ สโมสรฟุตบอลอุบล ยูไนเต็ด โดยส่งทีมเข้าร่วมการแข่งขันใน ลีกภูมิภาค ดิวิชัน 2 ฤดูกาล 2552 แต่ได้เกิดปัญหาต่างๆขึ้นภายในทีม จึงทำให้ไม่สามารถแข่งขันได้จนจบฤดูกาลและมีการขอถอนทีมออกจากการแข่งขัน ก่อนจะยุบทีมไปในเวลาต่อมา
ต่อมา สโมสรฟุตบอล อุบล ไทเกอร์ เอฟซี ได้เปิดตัวสโมสร เมื่อเวลา 16.30 น.ของวันที่ 22 มกราคม 2553 ที่สนามกีฬากลาง จังหวัดอุบลราชธานี โดยมี ส.ส.ชูวิทย์  พิทักษ์พรพัลลภ เป็นประธานสโมสร ภายหลังจากมีพิธีเปิดตัวสโมสรแล้วได้มีการอุ่นเครื่องระหว่างทีมสโมสรอุบลไทเกอร์เอฟซีกับทีมสโมสรบีอีซี-เทโรศาสน โดยในนัดนี้มีแฟนบอลชาวจังหวัดอุบลราชธานีและจังหวัดใกล้เคียงให้ความสนใจเข้าร่วมชมเป็นจำนวนมาก ซึ่งในเกมการแข่งขันเป็นไปด้วยความสูสี จบเกมทีมสโมสรอุบลไทเกอร์เอฟซีเสมอกับทีมสโมสรบีอีซี-เทโรศาสนไปแบบไม่มีสกอร์ 
โดยนัดแรกที่ทำการแข่งขันในวันที่ 14 กุมภาพันธ์ 2553 ทีมสโมสรอุบลไทเกอร์เอฟซี เอาชนะทีมสโมสรมุกดาหารเอฟซี 3-2
ประวัติสโมสร > อุบลราชธานี เอฟซี

สโมสรฟุตบอลจังหวัดอุบลราชธานี ก่อตั้งขึ้นเมื่อปี พ.ศ. 2555 เปิดตัวสโมสรเมื่อวันที่ 10 กุมภาพันธ์ 2555 ณ ลานเทียน ทุ่งศรีเมือง จ.อุบลราชธานี โดยนายพงษ์ศักดิ์ มูลสาร นายกสมาคมกีฬาจังหวัดอุบลราชธานี ดำรงตำแหน่งประธานสโมสร โดยมีชื่อทีมฟุตบอลของสโมสร คือ “อุบลราชธานี เอฟซี (Ubon Ratchathani FC)” มี นายณรงค์ศักดิ์ คุรุพันธ์ ผู้อำนวยการโรงเรียนกีฬาจังหวัดอุบลราชธานี ดำรงตำแหน่ง ผู้จัดการทีม 
โดยนัดแรกที่ทำการแข่งขันในวันที่ 19 กุมภาพันธ์ 2555 ทีมสโมสรฟุตบอลอุบลราชธานี เอฟซี เสมอทีมสโมสรฟุตบอลอำนาจเจริญ ทาวน์ 1-1
ประวัติสโมสร > อุบล ยูเอ็มที เอฟซี

เมื่อเดือนธันวาคม 2555 ได้มีการเปลื่ยนชื่อทีมเปลี่ยนจาก อุบลราชธานี เอฟซี เป็น "อุบล ยูเอ็มที เอฟซี" หรือ "UBON UMT FC"  แต่ชื่อสโมสรยังคงเป็น "สโมสรฟุตบอลอุบลราชธานี"
ประวัติสโมสร > อุบลราชธานี เอฟซี และการแยกตัวของอุบล ยูเอ็มที ยูไนเต็ด

ปี พ.ศ. 2558 ผศ.ดร.วีระศักดิ์ จินารัตน์ อดีตประธานที่ปรึกษากิตติมศักดิ์ของสโมสรฟุตบอลอุบล ยูเอ็มที เอฟซี และเป็นอธิการบดีกิตติคุณของมหาวิทยาลัยการจัดการและเทคโนโลยีอีสเทิร์น หรือ ยูเอ็มที ได้ยื่นเรื่องขอก่อตั้งสโมสรฟุตบอลอุบล ยูเอ็มที ยูไนเต็ด ไปยังสมาคมฟุตบอลแห่งประเทศไทยและได้รับการอนุมัติ จึงได้ก่อตั้งสโมสรขึ้นมาใหม่ โดยแยกตัวออกมาจากสโมสรฟุตบอลอุบล ยูเอ็มที เอฟซีอย่างเป็นทางการ และเริ่มส่งทีมเข้าร่วมการแข่งขันฟุตบอลลีกภูมิภาค ดิวิชัน 2 ฤดูกาล 2558 โซนภาคตะวันออกเฉียงเหนือ โดยสโมสรฟุตบอลอุบล ยูเอ็มที เอฟซี ได้เปลี่ยนชื่อกลับมาเป็น สโมสรฟุตบอลอุบลราชธานี เอฟซี และยังคงเข้าร่วมการแข่งขันฟุตบอลลีกภูมิภาค ดิวิชัน 2 ฤดูกาล 2558 โซนภาคตะวันออกเฉียงเหนือ
ประวัติสโมสร > อุบล ครัวนภัส เอฟซี

เดือนธันวาคม ปี 2562 ได้มีการเปลี่ยนชื่อจาก อุบลราชธานี เอฟซี เป็น "อุบล ครัวนภัส เอฟซี" หลังจากได้ บริษัท ครัวนภัส ผลิตภัณฑ์อาหาร จำกัด ซึ่งเป็นผู้ผลิตและจัดจำหน่ายสินค้ากลุ่มน้ำจิ้ม รายใหญ่ของประเทศไทย ซึ่งเดิมเป็นผู้สนับสนุนเดิมอยู่แล้ว เข้ามาสนับสนุนหลักในฤดูกาลถัดมา ทำให้คณะกรรมการสโมสรมีมติให้เพิ่มชื่อ เพื่อเป็นเกียรติ และแสดงความขอบคุณผู้สนับสนุนดังกล่าว
สนามฝึกซ้อมและแข่งขัน

ปัจจุบันสโมสรใช้สนามกีฬามหาวิทยาลัยราชภัฏอุบลราชธานี อำเภอเมืองอุบลราชธานี เป็นสนามเหย้า และมีสนามฝึกซ้อมรวมถึงศูนย์ฝึกฟุตบอลระดับเยาวชนอยู่ที่ หมู่บ้านท่ากกเสียว ตำบลบุ่งไหม อำเภอวารินชำราบ
| พิกัด | ที่ตั้ง | สนาม | ความจุ | ปี |
| --- | --- | --- | --- | --- |
|  15°15′06″N 104°50′53″E﻿ / ﻿15.251805°N 104.847969°E﻿ / 15.251805; 104.847969 | ตำบลในเมือง อำเภอเมือง จ.อุบลราชธานี | สนามกีฬาโรงเรียนกีฬาจังหวัดอุบลราชธานี |  | พ.ศ. 2553 |
|  15°7′4.95″N 104°54′4.95″E﻿ / ﻿15.1180417°N 104.9013750°E﻿ / 15.1180417; 104.9013750 | ตำบลเมืองศรีไค อำเภอวารินชำราบ จ.อุบลราชธานี | สนามกีฬากลาง มหาวิทยาลัยอุบลราชธานี |  | พ.ศ. 2554 |
|  15°15′06″N 104°50′53″E﻿ / ﻿15.251805°N 104.847969°E﻿ / 15.251805; 104.847969 | ตำบลในเมือง อำเภอเมือง จ.อุบลราชธานี | สนามกีฬาโรงเรียนกีฬาจังหวัดอุบลราชธานี |  | พ.ศ. 2555–2559 |
| 15°7′4.95″N 104°54′4.95″E﻿ / ﻿15.1180417°N 104.9013750°E﻿ / 15.1180417; 104.9013750 | ตำบลเมืองศรีไค อำเภอวารินชำราบ จ.อุบลราชธานี | สนามกีฬากลาง มหาวิทยาลัยอุบลราชธานี |  | พ.ศ. 2560 |
|  15°15′06″N 104°50′53″E﻿ / ﻿15.251805°N 104.847969°E﻿ / 15.251805; 104.847969 | ตำบลในเมือง อำเภอเมือง จ.อุบลราชธานี | สนามกีฬาโรงเรียนกีฬาจังหวัดอุบลราชธานี |  | พ.ศ. 2561–2563 |
|  | ตำบลในเมือง อำเภอเมือง จ.อุบลราชธานี | สนามกีฬามหาวิทยาลัยราชภัฏอุบลราชธานี | 2,500 ที่นั่ง | พ.ศ. 2564 - ปัจจุบัน |
ทำเนียบผู้ฝึกสอน

| ชื่อ | สัญชาติ | ตั้งแต่ | ถึง | ความสำเร็จ |
| --- | --- | --- | --- | --- |
| นัฏฐพร มหาราช |  | กุมภาพันธ์ พ.ศ. 2555 | เมษายน พ.ศ. 2555 |  |
| ณรงค์ศักดิ์ คุรุพันธ์ |  | เมษายน พ.ศ. 2555 | พฤษภาคม พ.ศ. 2555 |  |
| ชาติกล้า ทรัพย์ทรงพล |  | พฤษภาคม พ.ศ. 2555 | ตุลาคม พ.ศ. 2555 |  |
| บทชาย พ้นยาก |  | ตุลาคม พ.ศ. 2555 | มิถุนายน พ.ศ. 2556 |  |
| ณรงค์ศักดิ์ คุรุพันธ์ |  | มิถุนายน พ.ศ. 2556 | กันยายน พ.ศ. 2556 |  |
| ชาติกล้า ทรัพย์ทรงพล |  | กันยายน พ.ศ. 2556 | พฤศจิกายน พ.ศ. 2556 |  |
| ณรงค์ สุวรรณโชติ |  | พฤศจิกายน พ.ศ. 2556 | ธันวาคม พ.ศ. 2557 | อันดับ 1, ดิวิชั่น 2 ภาคตะวันออกเฉียงเหนือ ฤดูกาล 2557 |
| เฉลิมขวัญ เหรียญทอง |  | กุมภาพันธ์ พ.ศ. 2558 | พฤษภาคม พ.ศ. 2558 |  |
| ศุภรัตน์ มูลโต |  | พฤษภาคม พ.ศ. 2558 | มีนาคม พ.ศ. 2560 | รองแชมป์, ดิวิชั่น 2 ภาคตะวันออกเฉียงเหนือ ฤดูกาล 2559 รอบแชมป์เปี้ยนลีก (เพลย์ออฟ 16 ทีมสุดท้าย) |
| ณรงค์พร เฉยไธสงโชดก |  | มีนาคม พ.ศ. 2560 | พฤษภาคม พ.ศ. 2560 |  |
| ชวพณ กมลสินธุ์ |  | มิถุนายน พ.ศ. 2560 | พฤษภาคม พ.ศ. 2564 |  |
| ธนา ชะนะบุตร |  | พฤษภาคม พ.ศ. 2564 | พฤศจิกายน พ.ศ. 2564 |  |
| กิตติยุทธ พุทธครู |  | สิงหาคม พ.ศ. 2565 | มีนาคม พ.ศ. 2566 |  |
| เฉลิมขวัญ เหรียญทอง |  | มิถุนายน พ.ศ. 2566 |  |  |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานตามฤดูกาลแข่งขัน

| ฤดูกาล | ลีก> การแข่งขัน | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> แต้ม | ลีก> อันดับ | เอฟเอคัพ | ลีกคัพ | ลีก 3 คัพ | ผู้ทำประตูสูงสุด> ชื่อ | ผู้ทำประตูสูงสุด> ประตู | หมายเหตุ เข้าแข่งขันในชื่อ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2553 | ดิวิชั่น2 ภาคตะวันออกเฉียงเหนือ | 30 | 8 | 5 | 17 | 28 | 47 | 29 | 14 | ไม่ได้เข้าร่วม | QR | – | สุรศักดิ์ ทองแกะ | 8 | อุบล ไทเกอร์ |
| 2554 | ดิวิชั่น2 ภาคตะวันออกเฉียงเหนือ | 30 | 3 | 9 | 18 | 30 | 64 | 18 | 15 | ไม่ได้เข้าร่วม | QR1 | – | โฟคู คริสเตียน | 11 | อุบล ไทเกอร์ |
| 2555 | ดิวิชั่น2 ภาคตะวันออกเฉียงเหนือ | 30 | 2 | 11 | 17 | 23 | 55 | 17 | 16 | ไม่ได้เข้าร่วม | QR1 | – | มานะศักดิ์ อินเสาร์, คณิต ไกยกิจ | 3 |  |
| 2556 | ดิวิชั่น2 ภาคตะวันออกเฉียงเหนือ | 30 | 14 | 9 | 7 | 41 | 29 | 51 | 3 | ไม่ได้เข้าร่วม | ไม่ได้เข้าร่วม | – | เดวิด สร้างนานอก | 14 | อุบล ยูเอ็มที เอฟซี |
| 2557 | ดิวิชั่น2 ภาคตะวันออกเฉียงเหนือ | 26 | 19 | 5 | 2 | 84 | 23 | 62 | 1 | ไม่ได้เข้าร่วม | R1 | – | เอลวิส จ็อบ | 25 | อุบล ยูเอ็มที เอฟซี |
| 2557 | ดิวิชั่น2 ชปล. | 10 | 4 | 2 | 4 | 21 | 15 | 14 | 4 |  |  | – | เอลวิส จ็อบ | 5 | อุบล ยูเอ็มที เอฟซี |
| 2558 | ดิวิชั่น2 ภาคตะวันออกเฉียงเหนือ | 34 | 15 | 12 | 7 | 52 | 36 | 57 | 7 | ไม่ได้เข้าร่วม | ไม่ได้เข้าร่วม | – | คิม จี ฮุน | 18 |  |
| 2559 | ดิวิชั่น2 ภาคตะวันออกเฉียงเหนือ | 26 | 15 | 8 | 3 | 47 | 28 | 53 | 2 | ไม่ได้เข้าร่วม | QR1 | – | บูบ้า อับโบ้ | 12 |  |
| 2559 | ดิวิชั่น2 ชปล. | 2 | 0 | 0 | 2 | 0 | 5 | 0 | รอบแรก |  |  |  |  |  |  |
| 2560 | ไทยลีก 3-ตอนบน | 19 | 5 | 7 | 7 | 28 | 31 | 22 | 10 | ไม่ได้เข้าร่วม | ไม่ได้เข้าร่วม | – |  |  |  |
| 2561 | ไทยลีก 3-ตอนบน | 26 | 9 | 5 | 12 | 29 | 36 | 32 | 6 | ไม่ได้เข้าร่วม | ไม่ได้เข้าร่วม | – |  |  |  |
| 2562 | ไทยลีก 3-ตอนบน | 24 | 8 | 6 | 10 | 23 | 35 | 30 | 7 | ไม่ได้เข้าร่วม | รอบเพลย์ออฟ | – |  |  |  |
| 2563–64 | ไทยลีก 3 | 15 | 8 | 3 | 4 | 25 | 21 | 27 | 4 | ไม่ได้เข้าร่วม | รอบเพลย์ออฟ | – |  |  |  |
| 2564–65 | ไทยลีก 3 | 24 | 13 | 3 | 8 | 45 | 25 | 42 | 4 | ไม่ได้เข้าร่วม | ไม่ได้เข้าร่วม | – | ออสการ์ ปลาเป | 13 | อุบล ครัวนภัส |
| 2565–66 | ไทยลีก 3 โซนภาคตะวันออกเฉียงเหนือ | 24 | 11 | 5 | 8 | 35 | 30 | 38 | 5 | ไม่ได้เข้าร่วม | รอบคัดเลือกรอบแรก | – | ออสการ์ ปลาเป | 17 | อุบล ครัวนภัส |
| 2566–67 | ไทยลีก 3 โซนภาคตะวันออกเฉียงเหนือ | 24 | 11 | 7 | 6 | 42 | 21 | 40 | 6 | ไม่ได้เข้าร่วม | ไม่ได้เข้าร่วม | รอบ 32 ทีมสุดท้าย | อนุรักษ์ มุ่งดี | 9 | อุบล ครัวนภัส |
| 2567–68 | ไทยลีก 3 โซนภาคตะวันออกเฉียงเหนือ |  |  |  |  |  |  |  |  |  | รอบคัดเลือกรอบสอง | รอบลีก |  |  |  |
| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่ 3 | เลื่อนชั้น | ตกชั้น |
| --- | --- |
 QR1 = First Qualifying Round  QR2 = Second Qualifying Round  R1 = Round 1  R2 = Round 2  R3 = Round 3  R4 = Round 4:  R5 = Round 5  R6 = Round 6  QF = Quarter-finals  SF = Semi-finals  RU = Runners-up  W = Winners
เจ้าหน้าที่สโมสร

| ตำแหน่ง | ชื่อ |
| --- | --- |
ประธานสโมสร:  พงษ์ศักดิ์ มูลสาร
ผู้จัดการทีม:  วุฒิชัย ทองเถาว์
หัวหน้าผู้ฝึกสอน:  เฉลิมขวัญ เหรียญทอง
ผู้ฝึกสอน:  ทนงศักดิ์ สุขสุพรรณ
ผู้ฝึกสอนผู้รักษาประตู:  วีระพงษ์ ไชยพันธ์
นักวิทยาศาสตร์การกีฬา:  นริศรา ทองกาล
เจ้าหน้าที่ทีม:  วิริยะ มิตรไทย
ผู้ประสานฝ่ายต่างประเทศ:  รัชกฤช ไชยเม็ง
แหล่งข้อมูลอื่น

สโมสรฟุตบอลอุบล ครัวนภัส ที่เฟซบุ๊ก
facebook อุบลราชธานี เอฟซี แฟนคลับ
อำเภอกู๋จี

| อำเภอกู๋จี Huyện Củ Chi |
| --- | --- |
อำเภอ
ที่ตั้งในนครโฮจิมินห์
พิกัด: 10°02′17″N 106°30′20″E﻿ / ﻿10.03806°N 106.50556°E﻿ / 10.03806; 106.50556
ประเทศ:  เวียดนาม
เทศบาลนคร: นครโฮจิมินห์
เขตการปกครอง: 1 เมืองระดับตำบล, 20 ตำบล
พื้นที่
 • ทั้งหมด: 435 ตร.กม. (168 ตร.ไมล์)
ประชากร (2017)
 • ทั้งหมด: 418,655 คน
 • ความหนาแน่น: 960 คน/ตร.กม. (2,500 คน/ตร.ไมล์)
เว็บไซต์: cuchi.hochiminhcity.gov.vn
กู๋จี (เวียดนาม: Củ Chi/ 糾支) เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2017 อำเภอมีประชากร 418,655 คน และมีเนื้อที่ 960 ตารางกิโลเมตร
ในปี ค.ศ. 1967 ช่วงสงครามเวียดนาม ฐานทัพกู๋จีเป็นที่ตั้งของกองพันบินที่ 269 กองทัพบกสหรัฐ
อำเภอมีสถานที่สำคัญคือ อุโมงค์กู๋จี ซึ่งสร้างขึ้นในช่วงสงครามเวียดนามและเป็นสำนักงานใหญ่ของเวียดกง ปัจจุบันอำเภอมีอุตสาหกรรมหลายแห่ง